open-index/open-wikipedia-markdown huggingface dataset:
Coolio

**Coolio** (oik. **Artis Leon Ivey, Jr.**, 1. elokuuta 1963 – 28. syyskuuta 2022) oli yhdysvaltalainen rap-artisti. Hänet tunnetaan ”Gangsta's Paradise” -kappaleesta.

Coolio oli kotoisin Pennsylvaniasta ja kävi myöhemmin koulua Kalifornian Comptonissa. Coolion ensimmäinen single oli 1980-luvun lopulla julkaistu ”Watcha Gonna Do”, jota soitettiin radiossa kalifornialaisilla hip hop -asemilla. Hän liittyi tämän jälkeen rapyhtye WC and the Maad Circleen ja esiintyi sen vuoden 1991 esikoisalbumilla *Ain’t a Damn Thang Changed*.

Coolio teki vuonna 1994 sopimuksen levy-yhtiö Tommy Boy Recordsin kanssa ja julkaisi samana vuonna esikoislevynsä *It Takes a Thief*, joka myi platinaa. Sen suosituin single oli "Fantastic Voyage", joka nousi Billboard Hot 100 -listalla parhaimmillaan kolmanneksi. Coolion todellinen läpimurto yleiseen tietoisuuteen oli kappale ”Gangsta’s Paradise”, joka oli mukana vuoden 1995 elokuvassa *[[Levottomat sielut]]*. Coolio teki kappaleen yhdessä gospelmuusikko L.V:n kanssa, ja siihen sämplättiin Stevie Wonderin kappaletta ”Pastime Paradise”. Kappale oli Yhdysvalloissa vuoden myydyin single, ja Coolio sai siitä Grammyn. Kappale julkaistiin myös samannimisellä albumilla.

Coolion kolmas albumi oli vuonna 1997 julkaistu *My Soul*, jolla oli muun muassa single ”C U When U Get There”. Se ei menestynyt edellisten albumien tavoin, ja sen suosiota heikensivät Coolion yksityiselämän ongelmat. Ensin hänet pidätettiin Saksassa myymälävarkaudesta ja liikkeen omistajan pahoinpitelystä, ja seuraavana vuonna hän sai Kaliforniassa syytteen aseenkantorikoksesta. *My Soul* myi kultaa, mutta se oli hänen viimeisensä Tommy Boylle. Sen jälkeen hän julkaisi vielä viisi albumia, *Coolio.com* (2001), *El Cool Magnifico* (2002), *The Return of the Gangsta* (2006), *Steal Hear* (2008) ja *From the Bottom 2 the Top' (2009).

Musiikkiuransa aikana ja sen jälkeenkin Coolio oli mukana televisiossa erilaisissa ohjelmissa. Hän sijoittui vuonna 2004 kolmanneksi saksalaisessa televisio-ohjelmassa, jossa etsittiin paluuta tekeviä artisteja. Hän teki muun muassa keittokirjan *Cookin’ With Coolio'' ja esiintyi television kokkiohjelmissa. Lisäksi hän näytteli useissa elokuvissa ja televisiosarjoissa.

Coolio kuoli syyskuussa 2022. Kuolinsyyntutkijan mukaan kuolinsyy oli fentanyylin, heroiinin ja metamfetamiinin yliannostus.
## Albumit
* 1994 – It Takes a Thief
* 1995 – Gangsta's Paradise
* 1997 – My Soul
* 2001 – Fantastic Voyage: The Greatest Hits
* 2002 – El Cool Magnifico
* 2006 – The Return of the Gangster
* 2008 – Steal Hear
* 2009 – From the Bottom 2 the Top

## Lähteet
Uuro

**Uuro** on jyrkkäreunainen rotkolaakso etenkin Pohjois-Karjalassa. Esimerkki uurosta on Kolvananuuro. Nimitys on kansanomainen.

## Lähteet
Tetsuo Hamuro

**Tetsuo Hamuro** (; 7. syyskuuta 1917 Fukuoka – 30. lokakuuta 2005 Takaishi) oli japanilainen uimari ja olympiavoittaja. Hamuro voitti 200 metrin rintauinnin kultaa vuoden 1936 kesäolympialaisissa Berliinissä. Finaalissa hän voitti hopeamitalistin 1,4 sekunnin erolla uiden samalla uuden olympiaennätyksen 2.41,5.

Hamuro lopetti uinti-uransa 1940-luvun alussa. Vuonna 1990 hänet valittiin International Swimming Hall of Fameen. Hamuro kuoli 30. lokakuuta 2005 88-vuotiaana.

## Lähteet
Erwin Rösener

**Erwin Rösener** (2. helmikuuta 1902 – 4. syyskuuta 1946) oli SS-kenraali (*[[SS-Obergruppenführer]]*), joka järjesti Sloveniassa siviilien joukkoteloituksia. Hänet tuomittiin Nürnbergin oikeudenkäynneissä kuolemansa jälkeen sotarikoksista.

Rösener syntyi Schwertessä, pohjois-Westfalenissa. Hän liittyi natsipuolueeseen ja SA:n ruskeapaitoihin 6. marraskuuta 1926.  Rösener anoi Waffen-SS:n jäsenyyttä lokakuussa 1929 ja hakemus hyväksyttiin 1930. Hänet ylennettiin vuosien 1930-1944 välillä 11 kertaa ja hänestä tuli SS-Obergruppenführer ja Waffen-SS- ja poliisijoukkojen kenraali.  Rösener oli myös *Freundeskreis der Wirtshaft* () -ryhmän jäsen. Ryhmä koostui saksalaisista teollisuusmiehistä, joiden tarkoitus oli kerätä varoja "Kolmannen valtakunnan" rotututkimuksiin. Rösener kuului SS-joukkojen komentaja Heinrich Himmlerin lähipiiriin ja sodan lopussa raportoikin suoraan hänelle.

Vuoden 1941 lopusta sodan loppuun SS-joukkojen komentaja Himmler järjesti Rösenerin SS-divisioona Alpenlandiin, jonka alueeseen Slovenia kuului. Lokakuusta 1944 sodan loppuun Rösener oli partisaanivastaisten toimien päällikkönä Ljubljanassa.  Hän järjesti siviilien, panttivankien ja sotavankien teloituksia, ja nämä teot johtivat myöhemmin sotarikollisten tuomitsemiseen Nürnbergissä. Rösener työskenteli yhdessä Leon Rupnikin ja piispa Gregorij Rožmanin kanssa partisaanien vastaissa taisteluissa ja antoi määräyksen Slovenian natsimielisten kodinturvajoukkojen perustamiseen 24. syyskuuta 1943.

Rösener pakeni Itävaltaan sodan lopussa, mutta britit pidättivät hänet ja luovuttivat hänet Jugoslaviaan. Hän joutui oikeuteen yhdessä Leon Rupnikin, Gregorij Rožmanin ja monen muun kanssa, ja tuomittiin kuolemaan 30. elokuuta 1946. Rösener hirtettiin 4. syyskuuta 1946  ja haudattiin merkitsemättömään hautaan Ljubljanan Žalen hautausmaalle.
## Lähteet

## Aiheesta muualla
*http://forum.axishistory.com/viewtopic.php?t=42432
*http://www.fpp.co.uk/Himmler/Note041241.html
Gyula Grosics

**Gyula Grosics** [djula grošitš] (4. helmikuuta 1926 Dorog – 13. kesäkuuta 2014 Budapest) oli unkarilainen jalkapallomaalivahti. Hän saavutti kansainvälistä mainetta Unkarin jalkapallomaajoukkueen jäsenenä 1950-luvulla.

Grosics voitti maajoukkueessa kultaa vuoden 1952 kesäolympialaisissa Helsingissä. Hän kilpaili myös kolmissa perättäisissä maailmanmestaruuskilpailuissa vuosina 1954, 1958 ja 1962. Vuonna 1954 Unkari saavutti MM-hopeaa. Grosics pelasi kaikkiaan 86 maaottelua vuosina 1947–1962.

Grosics syntyi Komárom-Esztergomin ja edusti kotimaassaan seurajoukkueita MATEOSZ, Budapest Honvéd FC ja FC Tatabánya, jossa hän lopetti aktiiviuransa vuonna 1962. Vuonna 2008 tuolloin 82-vuotiaalle Grosicsille tarjottiin mahdollisuus pelata suosikkijoukkueessaan Ferencvárosissa, jota hän ei aktiiviurallaan ollut voinut edustaa. Ystävyysottelussa Sheffield Unitedia vastaan hän suoritti avauspotkun ja pelasi maalissa muutaman minuutin, ennen kuin hänet vaihdettiin kentältä pois.

## Lähteet
* Gyula Grosics Bio, Stats and Results.  Olympics at Sports-Reference.com 

### Viitteet

## Aiheesta muualla
Valeria Golino

**Valeria Golino** (s. 22. lokakuuta 1965 Napoli) on italialainen näyttelijä. Hän syntyi Napolissa kreikkalaiselle äidille ja vietti osan nuoruudestaan Ateenassa.

Golino on saanut parhaan naisnäyttelijän palkinnon Venetsian elokuvajuhlilla rooleistaan elokuvissa *Storia d'Amore* (1986) ja *Per Amor Vostro* (2015). Vuonna 2006 hänelle myönnettiin David di Donatello -elokuvapalkinto, jota edelsi ehdokkuus vuonna 2003.

Golino on näytellyt enimmäkseen italialaisissa elokuvissa. Suuri yleisö tuntee hänet muun muassa Barry Levinsonin Oscar-palkitusta *[[Sademies|Sademiehestä]]* (1988).

## Lähteet

## Aiheesta muualla
*
Tilastollinen tunnusluku

**Tilastollinen tunnusluku** (myös **avainluku** tai **suure**) on otoksen muunnos reaaliluvuksi tai reaalilukujen muodostamaksi vektoriksi. Tunnusluvuksi kutsutaan sekä muunnoksen avulla muodostettua satunnaismuuttujaa että sen saamaa arvoa. Matemaattisesti ilmaistuna tunnusluku on siis kuvaus \mathbb{R}^N \rightarrow \mathbb{R}^M, missä N \in \mathbb{N} on otoksen koko ja M \in \mathbb{N} on tunnusluvun ulottuvuus.

## Käyttötarkoituksia

Tunnusluvun tarkoituksena on tiivistää otoksen sisältämä informaatio havainnolliseen muotoon, tyypillisesti yhdeksi luvuksi. Tunnuslukuja voidaan käyttää otoksen kuvailuun, mutta niille on muitakin käyttötarkoituksia. Muun muassa merkitsevyystestien testisuureet ja tuntemattomien parametrien estimointiin liittyvät estimaattorit ovat tunnuslukuja. Tunnusluvun jakauman määrääminen on yksi tilastotieteen keskeisistä ongelmista.

## Tavanomaisia tunnuslukuja

Yleisimmin käytettyjä tunnuslukuja ovat aineiston sijaintia kuvaavat keskiluvut sekä aineiston vaihteluun liittyvät hajontaluvut. Keskilukuja ovat esimerkiksi aritmeettinen keskiarvo ja mediaani. Hajontalukuihin lukeutuvat muun muassa minimi, maksimi, ala- ja yläkvartiili ja varianssi sekä sen neliöjuuri eli keskihajonta.

## Tyhjentävyys

Tunnuslukua kutsutaan tyhjentäväksi, jos se sisältää kaiken otoksesta saatavan tiedon. Muodollisesti kyse on siitä, että otoksen yhteisjakauma ehdollistettuna kyseisellä tunnusluvulla ja jakauman parametreilla ei riipu ollenkaan parametreista. Mikäli tunnusluku on kaikista mahdollisista tyhjentävistä tunnusluvuista yksinkertaisin, se on minimaalisesti tyhjentävä. Esimerkiksi otos itsessään on aina tyhjentävä tunnusluku, mutta se ei lainkaan tiivistä otoksesta saatavaa tietoa, joskin joissakin tapauksissa se on silti myös minimaalisesti tyhjentävä tunnusluku. 

## Graafinen esittäminen

Tunnusluvuilla on usein olemassa jonkinlainen graafinen vastine, kuten niin sanottu viiksilaatikko.

Käytettäköön esimerkkinä 30 havainnon otosta, joka on saatu R-ohjelmalla simuloimalla havainnot eksponenttijakaumasta parametrin arvolla \lambda = 1. Otoksen havainnot ovat (kolmen desimaalin tarkkuudella)
0.495, 0.121, 2.152, 2.562, 0.074, 1.362, 0.192, 0.042, 0.336, 2.641, 1.257, 2.000,
0.871, 0.517, 0.951, 0.093, 0.340, 0.688, 1.640, 0.443, 0.552, 0.929, 0.818, 2.327,
0.514, 2.092, 0.466, 0.612, 0.187 ja 0.507.

Otoksen minimi Min = 0.042, alakvartiili Q_1 = 0.367, mediaani  M = 0.582, yläkvartiili Q_3 = 1.336 ja maksimi  Max = 2.641. Tällöin tunnuslukua (Min, Q_1, M, Q_3, Max) vastaa alla oleva viiksilaatikko.

## Lähteet
Cary Elwes

**Ivan Simon Cary Elwes** ([elweiz], s. 26. lokakuuta 1962 Westminster, Lontoo, Englanti) on brittiläinen näyttelijä, joka aloitti uransa 1980-luvulla. Hän on tullut tunnetuksi rooleistaan esimerkiksi elokuvissa *[[Prinsessan ryöstö]]* (1987), *[[Hot Shots! – kaikkien elokuvien äiti]]* (1992), *[[Saw (elokuva)|Saw]]* (2004) ja *[[Saw VII 3D]]* (2010). 

## Elämä ja ura
Elwes syntyi vuonna 1962 Lontoossa muotokuvamaalari-isän ja sisustussuunnittelijaäidin perheeseen. Hän opiskeli Yhdysvalloissa Sarah Lawrence Collegessa.

Elwesin ensimmäinen elokuvarooli oli brittiläisessä elokuvassa *[[Vakoojan tarina]]* (1984). Hänen varhaiset elokuvansa olivat usein historiallisia elokuvia, kuten pääosa elokuvassa *Mashenka* (1986).

Elwesin läpimurtoelokuva oli Rob Reinerin ohjaama seikkailullinen ja romanttinen satuelokuva *[[Prinsessan ryöstö]]* (1987), jossa Elwes esittää maatilan apupoikaa ja miekkailijamerirosvoa. Sen jälkeen Elwes esiintyi historiallisten roolien lisäksi myös komedioissa, kuten *[[Hot Shots! – kaikkien elokuvien äiti]]* (1991) ja *[[Robin Hood – sankarit sukkahousuissa]]* (1993). Hänen vakavampia roolejaan oli esimerkiksi Arthur Holmwoodin rooli elokuvassa *[[Bram Stokerin Dracula]]* (1992).

1990-luvun lopulla Elwes teki äänirooleja animaatioelokuvissa sekä esiintyi televisioelokuvissa ja minisarjoissa. Vuonna 1999 hän lihotti itseään tuottaja John Housemanin rooliin elokuvassa *Cradle Will Rock*, jota seurasi sarja samankaltaisia kuuluisien elokuvahahmojen rooleja. Vuonna 2001 Elwes esiintyi toistuvassa roolissa FBI-agenttina television *[[Salaiset kansiot|Salaisissa kansioissa]]*. 2000-luvulla Elwes on esiintynyt muun muassa *[[Saw (elokuvasarja)|Saw]]*-elokuvissa ja National Lampoonin komediassa *Pucked* (2006) sekä Steven Spielbergin elokuvassa *[[Tintin seikkailut: Yksisarvisen salaisuus]]* (2011).

## Valikoitu filmografia
### Elokuvat

### Televisiosarjat

## Lähteet

## Aiheesta muualla
*
Kevin Dunn

**Kevin Dunn** (s. 26. helmikuuta 1956 Chicago, Illinois) on yhdysvaltalainen näyttelijä. Hän on näyttelijä Nora Dunnin pikkuveli.

Dunn on esiintynyt enimmäkseen sivuosissa; erään tunnetun esiintymisen hän teki elokuvassa *[[Hot Shots! – kaikkien elokuvien äiti]]* vuonna 1991 ja elokuvassa *[[Pikku sotilaat]]*. Hän on vieraillut *[[Seinfeld]]issä*. 

## Aiheesta muualla
*
Pat Proft

**Pat Proft** (s. 3. huhtikuuta 1947) on yhdysvaltalainen elokuva- ja televisiokäsikirjoittaja. Hän syntyi ja aloitti uransa Minnesotassa.

Proft on luonut pitkän uran varsinkin komedioissa. Hänen käsikirjoitustöidensä joukossa ovat muiden muassa:

* *[[Poliisiopisto (elokuva)|Poliisiopisto]]* (1984)
* *Autokoulun apuluokka* (1985, myös tuottaja)
* *[[Mies ja alaston ase 2½]]* (1991)
* *[[Hot Shots! – kaikkien elokuvien äiti]]* (1991)
* *[[Hot Shots 2 – kaikkien jatko-osien äiti]]* (1993)
* *[[Mies ja alaston ase 33 1/3]]* (1994)
* *[[Scary Movie 3]]* (2003)
* *[[Scary Movie 4]]* (2006)
* *[[Scary Movie 5]]* (2013)

Proft on työskennellyt vähemmän tunnetummin myös ohjaajana (*[[Takaa haettu]]*, 1998).

## Aiheesta muualla
*
Carlo Rambaldi

**Carlo Rambaldi** (15. syyskuuta 1925 Ferrara – 10. elokuuta 2012 Lamezia Terme, Catanzaron maakunta) oli italialainen tehostetaiteilija. Hän sai kolme Oscar-palkintoa vuosina 1977, 1980 ja 1983. Hän oli vuonna 1983 lisäksi Bafta-ehdokkaana ja voitti vuonna 1982 erikois-Davidin. Vuonna 1987 hänellä oli kyseenalainen kunnia olla ehdolla huonoimpien tehosteiden Golden Raspberry -palkinnon saajaksi.

Tunnetuimpia elokuvia, joissa Rambaldi on työskennellyt, ovat *[[Kolmannen asteen yhteys]]* (1979, Oscar), *[[Alien – kahdeksas matkustaja]]* (1979, Oscar), *[[E.T. – The Extra Terrestrial]]* (1982, Oscar) , *[[Dyyni (elokuva)|Dyyni]] (1984) ja *King Kong elää'' (1986, ehdolla Golden Rasberry). 

## Lähteet

## Aiheesta muualla
*E.T:n ja Alienin isä on poissa, Yle.fi, Uutiset
*
Kanavanippu A

**Kanavanippu A** oli varattu C:n ja E:n ohella toimiluvanvaraiseen käyttöön. Siihen kuului neljä maksutonta televisiokanavaa. Kanavanippu A:n kanavatarjonta vaihteli alueittain. Kanavanipun välitti Digita, käyttäen DVB-T-teknologiaa UHF-taajuuksilla.

## Kanavanipun kanavat

**Televisiokanavat**
* MTV3
* Nelonen
* MTV Ava
* MTV Sub
* YLE24
* YLE Extra
* YLE TV1+
* BC-TV
* SVT World
* SuomiTV
* Fox
* Alfa-tv
* OnniTV
* Yle Fem
* Yle Teema
* Yle TV1
* Yle TV2
* Yle Teema & Fem

**Radiokanavat**
* Yle Klassinen
* Yle Mondo
* Yle Puhe
* YLE FSR+
* Yle X3M

## Lähteet
Pajulahti

**Pajulahti** on kylä Kuopiossa entisen Nilsiän kaupungin alueella Pohjois-Savossa. Se sijaitsee samannimisen lahden rannalla kantatien 75 varrella 15 kilometriä Siilinjärveltä ja noin 20 kilometriä Nilsiän keskustaajamasta.

Pajulahden kylä on yksi Nilsiän suurimmista kylistä. Kylässä asuu noin 200 ihmistä. Pajulahden postinumero on 73360.

Kylässä toimii Pajulahden koulu, jossa oli 63 oppilasta lukuvuonna 2022–2023. Samassa rakennuksessa toimii myös Pajulahden päiväkoti.

Pajulahdessa on myös Man Oil -huoltoasema.

## Lähteet

## Aiheesta muualla
* Pajulahden kelikamera
Antti Väisänen

**Antti Väisänen** (s. 25. huhtikuuta 1985) on suomalainen lentopalloilija. Hän on pelipaikaltaan passari ja pelaa Saimaa Volleyssa.

Pituudeltaan Väisänen on 190 cm ja painoltaan 89 kiloa.

Väisäsen hyökkäysulottuvuus on 325 cm ja torjuntaulottuvuus 320 cm.

## Lähteet
Kolmekymppinen

**Kolmekymppinen** on Frederikin vuonna 1980 julkaisema albumi. Albumi myi yli 25 000 kappaletta eli kultaa ja sieltä nousivat pinnalle Frederikin hitit ”Kolmekymppinen” ja ”Sheikki Ali Hassan”.
## Kappaleet
;A-puoli
# 
# 
# 
# 
# 
# 
;B-puoli
# 
# 
# 
# 
# 
# 

## Aiheesta muualla
* ''Kolmekymppinen'' discogs.com -sivustolla
Taaro

**Taaro** eli **taro** (*Colocasia esculenta*) on vehkakasvi, jota kasvatetaan kosteilla trooppisilla alueilla ruoaksi tyvimukuloidensa vuoksi. Mukulasta käytetään myös nimityksiä **eddo**, **dasheen** ja **old cocoyam**. 

Taaro on kotoisin Kaakkois-Aasiasta, mutta sitä kasvatetaan nykyisin myös Afrikassa, Oseaniassa ja Karibian saarilla. Vuonna 1998 maailmassa kasvatettiin taaroa 6,6 miljoonaa tonnia, josta Afrikassa 4,4 miljoonaa tonnia, Aasiassa 1,8 miljoonaa tonnia ja Oseaniassa 280&nbsp;000 tonnia. Tongan ja Samoan saarilla taaron osuus ihmisten energiansaannista on kuitenkin suurin, yli 15 prosenttia. Afrikan maista taaroa käytetään eniten Ghanassa ja Gabonissa.   

Afrikassa ja Oseaniassa taaroa käytetään hiilihydraatin lähteenä, ja sitä syödään riisin tai perunan tapaan. Japanissa sitä käytetään vihanneksena ja kasvatetaan enemmänkin versojensa ja lehtiensä kuin mukuloidensa takia. Myös maavarret käytetään, ja koska ilmasto on viileämpi kuin muilla taaronviljelyalueilla, Japanissa taaron mukulat voidaan varastoida pellolla. Taaro on tunnettu Japanissa ainakin kahdentuhannen vuoden ajan, mutta sen viljely on vähentynyt sadan vuoden aikana selvästi. 1900-luvun alussa keskivertojapanilainen söi lähes 25 kiloa taaroa vuodessa, nykyisin viitisen kiloa.

Samoalla taaro oli paikallisten ruokavalion perusta (yhdessä banaanin ja leipäpuun hedelmien kanssa) vuoteen 1993 asti. Vuonna 1994 kasvitauti tuhosi taarosadon lähes kokonaan.

Taaron tyvimukuloissa on noin kaksi kolmasosaa vettä ja kolmannes hiilihydraattia, lähinnä tärkkelystä. Seitsemän prosenttia kuiva-aineesta on proteiinia, minkä johdosta taaro on proteiinipitoisempaa kuin esimerkiksi jamssi tai kassava. Lehdissä proteiinin osuus on vielä suurempi. Lehdissä on myös kalsiumia, fosforia, rautaa, C-vitamiinia ja muita vitamiineja.

## Lähteet

## Aiheesta muualla
* 
* ITIS: ''Colocasia esculenta'' 
* United States Department of Agriculture (USDA): ''Colocasia esculenta'' 
* Flora of China: ''Colocasia esculenta'' 
* Dr. Duke's Phytochemical and Ethnobotanical Databases: ''Colocasia esculenta''  
* Centre for Agriculture and Biosciences International (CABI): ''Colocasia esculenta'' (taro)
Elliott Kastner

**Elliott Kastner** (7. tammikuuta 1930 New York, Yhdysvallat – 30. kesäkuuta 2010) oli yhdysvaltalainen elokuvatuottaja. Hän aloitti tuottajantyönsä 1960-luvun puolessavälissä ja työskenteli muiden muassa elokuvissa *[[Kotkat kuuntelevat]]* (1968) ja *[[Särkyneen sydämen sola]]* (1975). 

## Lähteet
*
Jenő Buzánszky

**Jenő Buzánszky** (4. toukokuuta 1925 Újdombóvár – 11. tammikuuta 2015 Esztergom) oli unkarilainen jalkapalloilija. Hän saavutti kansainvälistä mainetta Unkarin jalkapallomaajoukkueessa, joka voitti kultaa vuoden 1952 kesäolympialaisissa Helsingissä ja kilpaili jalkapallon maailmanmestaruuskilpailuissa vuonna 1954.

Ammattitason pelaamisen lopetettuaan Buzánszky jatkoi uraansa valmennustöissä.

## Lähteet

* Jenő Buzánszky Bio, Stats and Results  Olympics at Sports-Reference.com 

### Viitteet

## Aiheesta muualla
Brasilian Grand Prix 1978

**[[Brasilian Grand Prix]]** 1978 oli Formula 1 -sarjan osakilpailu, joka ajettiin 29. tammikuuta Jacarepaguan radalla. Kilpailun voitti Carlos Reutemann, jolle voitto oli kauden ensimmäinen.

## Tulokset

## Muuta
* Paalupaikka: Ronnie Peterson - 1.40,45
* Nopein kierros: Carlos Reutemann - 1.43,07
* Carlos Reutemann johti kaikilla kierroksilla (1-63).
* Michelinin ensimmäinen voitto Formula 1:ssä.

## Lähteet
Don’t Stop Me Now

**Don't Stop Me Now** on Queenin vuonna 1979 julkaisema single. Kappale julkaistiin alun perin vuonna 1978 ilmestyneellä albumilla *[[Jazz (Queenin albumi)|Jazz]]*. Sanat ja sävellys ovat Freddie Mercuryn käsialaa. Kappale nauhoitettiin elo-syyskuussa 1978 Berre-les-Alpesissa Ranskassa ja on albumin 12. kappale.

Kappale perustuu Freddie Mercuryn pianonsoittoon ja lauluun John Deaconin ja Roger Taylorin soittaessa bassokitaralla ja rummuilla taustoja. Studioversiossa Brian May soittaa pelkästään soolokitaran osuuden, mutta lavaversioissa hän soitti myös taustoja "rytmikitarana".

Kappale voitti Top Gear -ohjelman "The Best Driving Song Ever" -palkinnon.

## Lähteet
Britannian Grand Prix 1979

**Britannian Grand Prix 1979** oli Formula 1 -sarjan osakilpailu, joka ajettiin 14. heinäkuuta 1979 Silverstonen radalla Yhdistyneessä kuningaskunnassa. Kilpailun voitti Williamsilla ajanut sveitsiläinen Clay Regazzoni, jolle voitto oli uran viimeinen. Voitto oli Williams-tallin historian ensimmäinen.

## Tulokset

## Muuta

*Paalupaikka: Alan Jones – 1.11,88
*Nopein kierros: Clay Regazzoni – 1.14,40 (kierroksella 39)
*Elio de Angelis sai minuutin aikasakon varaslähdöstä.

## Lähteet
Cheder

**Cheder** ( ’huone’) on koulu, jossa opetetaan juutalaisuuden ja heprean kielen alkeita.

Chederit olivat yleisiä Euroopassa aina 1700-luvun lopulle. Oppitunnit pidettiin opettajan kotona ja opettajat saivat palkkaa juutalaisyhteisöltä tai oppilaiden vanhemmilta. Tavallisesti vain pojat osallistuivat oppitunneille. Äidit vastasivat tyttöjen opetuksesta kotioloissa. Eri-ikäisiä poikia koulutettiin samassa luokassa. 

Pojat aloittivat koulun noin viiden vuoden iässä ja opittuaan heprealaisen kirjaimiston ja opittuaan lukemaan hepreaa he alkoivat opiskella Tooraa. Chederien pääasialliset opetusmenetelmät olivat ääneenluku ja ulkoaopettelu. 13–14 vuoden iässä poikien koulutus chederissä loppui ja vietettiin bar mitsvaa. 

Niiden, jotka halusivat ryhtyä rabbiksi tai soferiksi, oli jatkettava opintoja ješivassa. Tunnetuimmat eurooppalaiset ješivat sijaitsivat Wormsissa, Fürthissä ja Prahassa.

1700-luvun lopulla cheder-järjestelmästä tuli juutalaisortodoksien ja haskala-liikkeen kritiikin kohde.

Ortodoksien kritiikki kohdistui opettajiin, joiden he katsoivat olevan epäpäteviä. Tuolloin cheder-opettajille maksettiin vain vähän, ja ansaitakseen elantonsa heidän oli työskenneltävä myös muissa ammateissa, kuten teurastajina, laulajina tai jopa haudankaivajina. Opettajat päästivät oppilaat liian helpolla, koska he saivat enemmän rahaa vaativammista oppitunneista. 

Haskala-liike oli valistuksen ajan liike, ja se kritisoi cheder-järjestelmää kokonaisuudessaan sanoen sen estävän juutalaisten integroitumista osaksi muuta yhteiskuntaa. He ehdottivat lisäoppitunteja maallisemmista aiheista, kuten maantiedosta ja opetusmaassa käytetystä kielestä. Ideat otettiin käyttöön 1700-luvun lopulla Saksassa, jossa perustettiin reformikouluja. Tämä yhdessä yleisen oppivelvollisuuden käyttöönoton myötä johti cheder-järjestelmän häviämiseen.
Calakmul

**Calakmul**, myös **Kalakmul**, oli mayojen klassisen kauden suuri ja mahtava kaupunkivaltio. Sen arvellaan olleen Kan- eli Käärmekuningaskunnan pääkaupunki. Se sijaitsee Meksikossa Campechen osavaltiossa 30 kilometriä Guatemalan rajalta.

Se oli pitkään Tikalin vihollinen ja Caracolin liittolainen. Calakmulin ja Tikalin väliä oli noin 100 kilometriä. Calakmulin 45 metriä korkea ”Rakenne 2” oli suurin mayojen klassisella ajalla rakentama pyramiditemppeli. Kaupungista on löydetty 70 neliökilometrin alalta yli 6&nbsp;250 rakennelmaa, ja siellä asui aikoinaan mahdollisesti 50&nbsp;000 ihmistä. Calakmulin tiheä keskusta ulottuu 22 neliökilometrin alalle.

Calakmulin viimeinen kuningas lienee kukistunut 909 tai jonkin aikaa tämän jälkeen.
Kaupunki on tunnettu 1930-luvulta alkaen. Vuonna 2008 sieltä löydettiin kolmisenkymmentä osin toistensa päälle maalattua seinämaalausta, jotka esittävät poikkeuksellisesti tavallista arkielämää, erityisesti ruokaa ja ruoanlaittoa. Kuvien alla on hieroglyfejä, jotka kertovat mitä kuvissa tehdään.

## Lähteet
* 

### Viitteet

## Aiheesta muualla
* 
* 
* 
* 
* 
*
A Beautiful Lie (kappale)

”**A Beautiful Lie**” on kuudes single 30 Seconds to Mars -bändiltä.
Single julkaistiin 2007. ”A Beautiful Liesta” on myös musiikkivideo, joka on kuvattu kokonaan Grönlannissa. Kappale on peräisin 30 Seconds to Marsin toiselta albumilta, joka on myös nimeltään *[[A Beautiful Lie]]*.
Nikita Simonjan

**Nikita Pavlovitš Simonjan** (; 12. lokakuuta 1926 – 23. marraskuuta 2025) oli Neuvostoliitossa uransa luonut jalkapalloilija ja valmentaja. Hän oli Venäjän jalkapalloliiton puheenjohtaja.

Omalla pelaajaurallaan Simonjan edusti vuosina 1956–1948 Moskovan Krylja Sovetovia ja vuosina 1949–1959 Moskovan Spartakia. Spartakisa hän teki liigapeleissä 233 ottelussa 133 maalia, mikä on yhä seuran maaliennätys. Yhteensä Simonjan teki Spartakissa 160 maalia.

Neuvostoliiton maajoukkueessa Simonjan voitti olympiakultaa 1956 Melbournen kisoissa. Kaikkiaan hän pelasi 20 A-maaottelua ja teki 10 niissä kymmenen maalia.  Simonjan kilpaili myös vuoden 1958 jalkapallon maailmanmestaruuskilpailuissa Ruotsissa.

Armavirissä syntynyt etniseltä taustaltaan armenialainen Simonjan siirtyi pelaamisen jälkeen valmentajaksi. Hänen valmentamiaan seurajoukkueita olivat Spartak Moskova, Ararat Jerevan ja Tšornomorets Odessa. Lisäksi hän valmensi Neuvostoliiton maajoukkuetta vuosina 1977—1979.

Marraskuusta 2009 helmikuuhun 2010 asti Simonjan toimi Venäjän palloliiton väliaikaisena puheenjohtajana. Simonjanista tuli jälleen palloliiton väliaikainen johtaja 25. kesäkuuta 2012.

## Lähteet
The Kill

**The Kill** on toinen single 30 Seconds to Marsin levyltä *[[A Beautiful Lie]]*. Videon kappaleeseen ohjasi bändin laulaja-kitaristi Jared Leto ja se sai ideansa ''Hohto''-elokuvasta. Video on kuvattu vuonna 2006. 

Video on saanut monia palkintoja.
Valerio Checchi

**Valerio Checchi** (s. 3. huhtikuuta 1980) on italialainen maastohiihtäjä.

Checchi on edustanut Italiaa arvokilpailuissa Val di Fiemmen MM-kisoista 2003 lähtien. Hän on ollut MM-kisoissa parhaimmillaan kuudestoista 50 kilometrin yhteislähtökilpailussa Oberstdorfissa 2005 ja olympialaisissa kahdeksastoista Torinon kisojen 2006 yhdistelmäkilpailussa.

Checchi osallistui maailmancup-kilpailuun ensimmäisen kerran joulukuussa 2001. Hän saavutti uransa ensimmäisen voiton – ja palkintokorokepaikan – 15 kilometrin vapaan hiihtotavan kilpailussa Canmoressa 25. tammikuuta 2008. Aiemmin samalla kaudella hän oli ollut neljäs 30 kilometrin vapaan hiihtotavan yhteislähtökilpailussa Rybinskissä. Checchi oli kymmenes kauden 2007–2008 maailmancupin kokonaispisteissä. Tour de Skin 2007–2008 kahdella ensimmäisellä takaa-ajo-osuudella hän oli kolmen nopeimman joukossa. 15. tammikuuta 2006 hän hiihti toisen osuuden Italian joukkueessa, joka voitti maailmancupin viestikilpailun Lago di Teserossa.

Kaudella 2008–2009 Checchi sijoittui kolmanneksi Vancouverin yhdistelmäkilpailussa.

Vuonna 2014 Checchi sai vuoden kilpailukiellon kun häntä ei ollut tavoitettu dopingtestiin kolmesti 18 kuukauden aikana.

## Lähteet
*

### Viitteet
El Mirador

**El Mirador** on suuri muinaisten mayaintiaanien rakentama kaupunki nykyisessä Guatemalassa. Se on varhaisin ja suurin esiklassisen mayakauden arkeologisista paikoista Mesoamerikassa. Siellä on myös maailman suurin pyramidi La Danta. Kaupunki on perustettu 600 eaa. ja se hylättiin osittain vuonna 150 jaa. Kaupungin kukoistusaika oli noin vuosina 150 eaa. – 150 jaa. Miradorin laakso määritellään mayakulttuurin kehdoksi.

## Lähteet

## Aiheesta muualla

* Global Heritage Fund: Mirador Archaeological and Wildlife Preserve 
* Mirador Basin Project
* El Mirador description and Photo Gallerie in Guatemala, Cradle of the Maya Civilization 
* Smithsonian: El Mirador, the Lost City of the Maya
Milan Galić

**Milan Galić** (, 8. maaliskuuta 1938 Bosansko Grahovo, Jugoslavian kuningaskunta – 13. syyskuuta 2014 Belgrad) oli serbialainen jalkapalloilija. Hän tuli kansainvälisesti kuuluisaksi menestyksekkäästä urastaan Jugoslavian maajoukkueessa. Rooman kesäolympialaisissa 1960 Jugoslavia voitti kultaa Galićin tehtyä viidessä ottelussaan seitsemän maalia.

Galić pelasi myös vuoden 1960 Euroopan- ja vuoden 1962 maailmanmestaruuskilpailuissa.

## Lähteet
* Milan Galić Bio, Stats and Results  Olympics at Sports-Reference.com 

### Viitteet
Liperin Hiihtoseura

**Liperin Hiihtoseura** on perustettu 7. kesäkuuta 1987. Seuran toiminta kattaa koko Liperin ja toiminnan keskipisteenä on Pärnävaaran urheilukeskus.

Järjestettyjä kilpailuja, osittain yhteistyössä Joensuun Katajan ja muiden Joensuun hiihtoseurojen kanssa:
*Nuorten hiihdon SM-kisat 1992
*Rullahiihdon SM-kisat 1994
*Skandinavia Cup v. 1998 sekä Formula-hiihdot
*Hiihdon SM-kilpailut 2000

Lisäksi LipHS on itsenäisesti vuodesta 2001 järjestänyt hiihtokauden lopulla Pärnän kunkku -kisan kansallisena pitkien matkojen kilpailuna, 30 km naisille ja  50 km miehille.

Liperin Hiihtoseuralla on vaalittavanaan hiihtäjäveljesten Martti ja Tauno Lappalaisen muisto vuosittaisten kansallisten Liperin hiihtojen järjestäjänä.

## Aiheesta muualla
*Liperin hiihtoseuran kotisivut
Taipale (Käkisalmen piiri)

**Taipale** () on maaseututaajama Karjalankannaksella Leningradin alueen Käkisalmen piirin Sakkolan eli Gromovon maalaiskunnassa. Suomeen kuuluessaan se oli silloiseen Metsäpirtin kuntaan kuulunut kylä. Taipale sijaitsee Suvannon ja Laatokan välisellä kannaksella Taipaleenjoen suulla, joen pohjoisrannalla. Vuoksen päävirtaus purkautuu nykyisin Taipaleenjoen kautta Laatokkaan.

## Historia
Taipale on ollut tärkeä kauppapaikka jo keskiajalta lähtien. Taipaleen kukoistusaika sijoittuu 1600-luvulle, jolloin se sai kaupunkioikeudet 1618. Taipale menetti kaupunkioikeudet jo 1646 rospuuttosodan temmellyksessä. Nykyisin tuolloinen kaupunkialue on peltomaata, josta on löydetty joitakin rakennusjätteitä tai ruukkukeramiikkaa.

Taipale oli osana Mannerheim-linjaa talvisodassa vuonna 1940. Siellä käytiin rajuja taisteluja sodan loppuun asti. Taipale oli suomalaisten hallinnassa aselepoon asti. 

Taipale sai nykyisen venäläisen nimensä Solovjovo vuonna 1948.
Nakbe

**Nakbe** oli hyvin varhainen muinaisten mayaintiaanien temppelikeskus. Se sijaitsi Jukatanin niemimaan tyven keskellä Miradorin altaassa niin sanotun Peténin seuduilla. Nakben uskotaan olleen asuttu jo 1400 eaa., ja se olisi hylätty noin 200–100 jaa. Noin 1200 eaa. alettiin rakentaa suurta koroketta aikaisemman pienen kylän paikalle. Suuria monumenttirakennelmia paikalle ilmestyi noin 800–700 jaa. Nakbe ja suurempi varhainen mayakeskus, El Mirador lienevät romahtaneet samoihin aikoihin.

Nakbe tunnistettiin 1930-luvulla ilmavalokuvien perusteella. Arkeologi Ian Graham nimesi alueen ja alkoi tutkia sitä vuonna 1962.  

## Lähteet

## Aiheesta muualla

*Nakbé Description and Photo Gallery 
*http://www.csi.edu/herrett/staff/jcw/stone_tool_studies.html 
*http://www.mc.maricopa.edu/dept/d10/asb/anthro2003/legacy/Mayan_lost_tribes/nakbe/nakbe.html
Pentti Toivola

**Pentti ”Tolppa” Hermanni Toivola** () oli suomalainen jalkapalloilija ja jääpalloilija.

Toivola aloitti vuonna 1962 uransa Seinäjoen Palloseurassa. Hän pelasi useita vuosia myös maajoukkueessa. Toivola siirtyi Mikkeliin vuonna 1969. Toivola voitti Suomen Cupin Mikkelin Palloilijoiden paidassa vuosina 1970 ja 1971. Lisäksi vuonna 1971 hän voitti Mestaruussarjan maalipörssin 17 maalillaan.

Toivola pelasi vuodet 1973–1977 Seinäjoen Palloseurassa ja voitti neljänä vuonna joukkueensa maalipörssin. Sitten hän siirtyi Seinäjoen Sisuun.

Toivola pelasi myös jääpalloa SePS:n ja MP:n riveissä. Lisäksi hän pelasi kolme A- ja yhden B-maaottelun..

Toivola ehti urallaan yhtenä harvoista voittaa maalikuninkuuden sekä jalkapallon että jääpallon pääsarjatasolla.

Ammatiltaan Toivola oli palomies.

Toivola menehtyi 2. tammikuuta 2012 Seinäjoen terveyskeskuksessa sairastettuaan vakavaa syöpää.

## Lähteet
* 

### Viitteet
Putúnin mayat

**Putúnin mayat**  olivat maya-kansan osa, joka vaelsi monien suurten mayakeskusten alueelle noin 600 jaa. alkaen.
Heidän keskuksensa oli Meksikonlahden rannoilla sijainnut Xicalanco. Putúnin mayat olivat mayoista ainoita jotka harjoittivat merenkulkua. Putúnin mayat olivat saaneet kulttuuriinsa eniten Meksikon ylängön suurten keskusten piirteitä ja olivat melko sotaisia. Heihin liitetään ainakin joskus Puuc-rakennustyyli, joka vallitsi Jukatanin niemimaan itäkärjessä, ja oranssi keramiikka. Varsinkin klassisen ajan lopussa Puuc-tyyli ulottuu Edznasta Chichen Itzáan ja käsitti mm. Uxmalin. Putûnin mayoja on pidetty yhtenä mahdollisena klassisen ajan mayakaupunkien tuhoajina. Jukatanille saapunut itzaheimo liitetään Putúnin mayoihin. Nykyiset Chontalin mayat ovat Putúnin mayojen jälkeläisiä.

## Lähteet
*Schele, Linda; and David Freidel (1990). *A Forest of Kings: The Untold Story of the Ancient Maya*. New York: William Morrow. . OCLC 21295769.
### Viitteet
Giuseppe Ploner

**Giuseppe Ploner** on entinen italialainen maastohiihtäjä.

Ploner hiihti ankkuriosuuden Italian viestijoukkueessa, joka saavutti Norjan jälkeen hopeaa Seefeldin MM-kisoissa 1985. Hän oli samoissa kisoissa lisäksi yhdeksäs 30 kilometrillä ja viidestoista 15 kilometrin kilpailussa. Parhaan henkilökohtaisen arvokisasijoituksensa, kahdeksannen tilan 15 kilometrillä, hän oli saavuttanut kolme vuotta aiemmin Oslon MM-kisojen 15 kilometrillä. 

## Lähteet
*Giuseppe Ploner FIS:n tietokannassa
Vlatko Marković

**Vlatko Marković** (1. tammikuuta 1937 – 23. syyskuuta 2013) oli kroatialainen jalkapalloilija sekä jalkapallovalmentaja ja -vaikuttaja. Hän pelasi NK Iskrassa, NK Čelik Zenicassa, NK Dinamo Zagrebissa ja Rapid Wienissä.

Marković edusti Jugoslavian jalkapallomaajoukkuetta maailmanmestaruuskilpailuissa 1962. Peliuransa jälkeen hän valmensi NK Zagrebia, Standard de Liègeä, OGC Nicea, HNK Hajduk Splitiä, Dinamo Zagrebia ja Kroatian maajoukkuetta. 

Marković valittiin Kroatian jalkapalloliiton puheenjohtajaksi 1999, 2002 ja 2006. Hän jätti tehtävänsä liiton johdossa vuonna 2012.

Alzheimerin tautia sairastanut Marković kuoli zagrebilaisessa sairaalassa 76-vuotiaana 23. syyskuuta 2013.

## Lähteet
Alex Olmedo

**Alejandro Rodríguez ”Alex” Olmedo** (24. maaliskuuta 1936 Arequipa, Peru – 9. joulukuuta 2020 Los Angeles, Kalifornia) oli oikeakätinen perulainen tennispelaaja. Hän voitti vuonna 1959 miesten kaksinpelin sekä Australian avoimessa tennisturnauksessa että Wimbledonissa.

Olmedo on kuulunut International Tennis Hall of Fameen vuodesta 1987.

## Lähteet
Itzat

**Itzat** ovat etninen ryhmä Guatemalassa. Heidän esi-isänsä kuuluivat Putúnin mayoihin, jotka vaelsivat Jukatanin niemimaan pohjoisosiin ja asettuivat asumaan muun muassa Chichen Itzáan. Noin vuonna 1331 pohjoisen itzavaltiot kukistuivat toisten putúnin mayaryhmien tunkeutuessa alueelle, ja itzoja pakeni etelään muun muassa Tayasaliin, joka oli viimeinen espanjalaisten kukistama mayakaupunki.

Itzan kieltä puhutaan edelleen Guatemalassa. Vuonna 2004 sitä käytti enää noin 150 ihmistä yhdessä kylässä Petén Itzá -järven rannalla. Kielen käyttö kiellettiin 1938, ja sitä alettiin arvostaa uudelleen vasta 1980-luvulla.

## Lähteet
John Fiske

**John Fiske** (12. syyskuuta 1939 Bristol, Englanti - 12. heinäkuuta 2021) oli yhdysvaltalainen viestintätutkija ja professori Wisconsinin yliopistossa Madisonissa. Hän oli perehtynyt populaarikulttuuriin ja televisiotutkimukseen. Fisken tunnetuin teos lienee *Merkkien kieli* (*Introduction to communication studies*).

## Kirjat
### Suomeksi
* 

### Englanniksi
* Understanding Popular Culture  (1987) 
* Television Culture (Studies in Communication Series) (1987) 
* Reading the Popular (Aug 1, 1989) 
* Power Plays, Power Works (1993) 
* Reading Television (J. Fiske &  J. Hartley) Routledge, (1996) 
* Introduction to Communication Studies (Studies in Culture and Communication) (Oct 25, 1990) 
* Media Matters: Race and Gender in U.S. Politics (Mar 1996) 
* Myths and Myth-Makers: Old Tales and Superstitions (Nov 22, 2000) 
* Remote Control : Television, Audiences and Cultural Power "Moments of Television: Neither the Text not the Audience" E. Seiter, H. Borchers, G. Kreutzner and E-M. Warth (eds.) (1989) 
* Mass Media and Society "Postmodernism and Television"  J. Curran and M. Gurevitch (eds.) (1991) 
* Channels of Discourse, Reassembled "British Cultural Studies and Television" R. C. Allen (ed.) (1992) 

## Lähteet
Valtaistuinpeli

**Valtaistuinpeli** () on George R. R. Martinin kirjoittaman *[[Tulen ja jään laulu]]* -fantasiasarjan ensimmäinen osa. Alkuperäisteos ilmestyi vuonna 1996 ja suomennos vuonna 2003. Suomennoksesta julkaistiin vuonna 2009 kovakantinen Petri Hiltusen kuvittama laitos.

Teos kuvaa Westeros-nimisen mantereen mahtisukujen valtataistelua. Kirjan kolmessa pääjuonessa yksi keskittyy Lannisterin ja Starkin sukujen väliseen kamppailuun, yksi tapahtumiin pohjoisessa sijaitsevalla Muurilla, jossa muinainen uhka nostaa päätään, sekä yksi idän mailla maanpaossa eläviin Targaryenin sisaruksiin. Pääjuonten lisäksi seurataan useita alajuonia. Kirjan useiden näkökulmahenkilöiden kautta tarinaa kerrotaan luku kerrallaan.

*Valtaistuinpeli* voitti 1997 Locus-palkinnon, ja kirjasta koostettu Asimov's Science Fiction -lehdessä julkaistu pienoisromaani *Blood of the Dragon* voitti samana vuonna Hugo-palkinnon. Se oli myös ehdolla Nebula-palkinnon ja World Fantasy Awardin voittajaksi.

## Juoni
Starkin suvun pään, lordi Eddard ”Ned” Starkin luo Talvivaaraan saapuu Seitsemän kuningaskunnan kuningas Robert Baratheon. Robert tarjoaa Eddardille Kuninkaan Kouran virkaa, koska aikaisempi Koura lordi Jon Arryn on kuollut. Eddard ottaa tarjouksen vastahakoisesti vastaan ja lähtee pääkaupunki Kuninkaansatamaan lapsiensa Aryan ja Sansan kanssa.

## Vastaanotto
Vesa Sisättö kirjoitti *[[Helsingin Sanomat|Helsingin Sanomien]]* arvostelussa, että vaikka kirjan aineksissa ei ole mitään kovin omaperäistä, se nousee lajissaan keskitason yläpuolelle ja on ”hyvää, mieltä kiehtovaa ja älykästä viihdettä”. Useimmat henkilöt on hahmoteltu muutaman vahvan ominaisuuden kautta, mutta he herättävät silti tunteita.

## Filmatisointi
Yhdysvaltalainen kaapelitelevisioyhtiö HBO tuotti *Tulen ja jään laulusta* televisiosarjan, joka nimettiin *Valtaistuinpelin* mukaan *[[Game of Thrones]]iksi*. Sarjan pilottijakso ”Talvi on tulossa” kuvattiin syksyllä 2009, ja maaliskuussa 2010 HBO päätti tuottaa sarjasta kymmenjaksoisen kauden, joka kattaa *Valtaistuinpelin* tapahtumat. Sarjaa tuotettiin yhteensä kahdeksan tuotantokautta, ja se sai päätöksensä vuonna 2019.

## Lähteet
Meduusa-festivaali

**Meduusa-festivaali** on Kymenlaakson ammattikorkeakoulun viestinnän opiskelijoiden järjestämä valtakunnallinen kulttuuritapahtuma. Se kokoaa Kouvolan Kasarminmäen media-kampukselle viestinnän ja taiteen opiskelijoita, asiantuntijoita ja muita alasta kiinnostuneita ympäri Suomen. 

Meduusa-festivaali rakentuu vuosittain vaihtuvan teeman ympärille, jota tuetaan luennoitsijavalinnoilla, kilpailusarjojen aiheilla sekä oheisohjelmalla. Festivaali huipentuu toisena päivänä järjestettävään palkintogaalaan sekä iltabileisiin.  

Vuonna 2010 jo yhdettätoista kertaa järjestettävän Meduusa-festivaalin otsikkona oli: Nostalgia.

## Katso myös
*Medianomi
*Festivaali

## Aiheesta muualla
*Meduusa-festivaalin viralliset sivut
*Kymenlaakson ammattikorkeakoulu
*Kouvolan kaupunki
Henry Wetherbee Henshaw

**Henry Wetherbee Henshaw** (3. maaliskuuta 1850 Cambridge, Massachusetts – 1. elokuuta 1930 Washington D.C.) oli yhdysvaltalainen lintutieteilijä.

Henshaw opiskeli Cambridge High Schoolissa valmentautuen Harvardin yliopistoon. Siellä hän tutustui William Brewsteriin, josta tuli hänen elinikäinen ystävänsä. 1869 Henshaw joutui lopettamaan opiskelun terveydentilansa huononnuttua. Hän lähti kapteeni Frank Webberin laivalla *Varina* keräysmatkalle Louisianaan, mistä alkoi hänen uransa kenttäluonnontieteilijänä. Hän palasi matkalta keväällä 1871. Hänen terveytensä koheni mutta opiskeluhalut olivat kadonneet ja hän jatkoi lintujen tutkimista kentällä.

Lokakuussa 1870 Henshaw purjehti keräysmatkalle Floridaan. 1872 hän osallistui luonnonhistoriallisena keräilijänä Utahiin suuntautuneelle luutnantti Wheelerin johtamalle tutkimusmatkalle. Seuraavina vuosina hän tutki muun muassa Arizonan, New Mexicon, Kalifornian ja Nevadan linnustoa. Toiminta jatkui, kunnes organisaatio sulautettiin Yhdysvaltain geologian tutkimuslaitokseen (United States Geological Survey) 1879.

1880 hänet palkattiin vastaperustettuun Amerikan etnologiseen virastoon (Bureau of American Ethnology). Hän työskenteli virastossa noin 15 vuotta, mutta terveytensä pettäessä luopui virastaan ja matkusti Havaijille toipumaan. Hän palasi Washingtoniin 1905 ja pestautui ystävänsä tohtori Clinton Hart Merriamin hallinnolliseksi apulaiseksi 1. kesäkuuta 1905. Saman vuoden joulukuussa hänestä tehtiin apulaistutkimuspäällikkö. 1910 Merriam luopui virastaan ja Henshaw nimitettiin hänen tilalleen tutkimuspäälliköksi. Hän hoiti virkaa vuoteen 1916 saakka, jolloin hän terveydellisistä syistä joutui luopumaan.

Henshaw oli eräs Nuttall Ornithological Clubin perustajista. Hän oli American Ornithologists' Unionin (AOU) varapuheenjohtaja 1891–1894 ja 1911–1918. Hän nimesi linnuista muun muassa vuorikerttulin suvun *Peucedramus* 1875.

## Lähteet
* Muistokirjoitus/The Auk (E.W. Nelson)
Frank Wess

**Frank Wess** (4. tammikuuta 1922 Kansas City – 30. lokakuuta 2013) oli yhdysvaltalainen jazzsaksofonisti, äänialaltaan sekä altto että tenori, ja huilisti. Hän teki yhteistyötä useiden maailmankuulujen jazzmuusikkojen kanssa; näiden joukossa olivat Billy Eckstine, Count Basie ja Clark Terry. 

## Diskografia

**yhtyeenjohtajana**
**Jazz For Playboys*  
**Wheelin' & Dealin* 
**Opus De Blues*
**Monday Stroll*
**Southern Comfort*
**Yo Ho! Poor You, Little Me*
**Wess to Memphis*
**Flute of the Loom* 
**Entre Nous* 
**Going Wess* 
**Hank and Frank*
**Two for the Blues* 
**Hank and Frank II*

**Muusikkona**
### Toshiko Akiyoshi
**Carnegie Hall Concert*

### Gene Ammons
**Velvet Soul*
**Angel Eyes*

### Count Basie
**One O'Clock Jump*
**E=MC²*
**April in Paris*
**Ella and Basie!*
**First Time! The Count Meets the Duke*

### Bobby Hutcherson
**Conception: The Gift of Love*

### Milt Jackson
**Meet Milt Jackson*
**Opus de Jazz*
**Bags & Flutes*

### Elvin Jones
**Elvin!*
**And Then Again*
**Time Capsule*

### Thad Jones
**Olio*
**After Hours*

### Yusef Lateef
**Part of the Search*

### Oliver Nelson
**The Spirit of '67*

### Chico O'Farrill
**Nine Flags*

### Zoot Sims
**Passion Flower: Zoot Sims Plays Duke Ellington*

### Billy Taylor
**Billy Taylor with Four Flutes*
**Kwamina*

## Lähteet
Clark Terry

**Clark Virgil Terry Jr.** (14. joulukuuta 1920 St. Louis, Missouri – 21. helmikuuta 2015) oli yhdysvaltalainen jazzmuusikko.

Terry opiskeli Vashon High Schoolissa. Varhaisella urallaan 1940-luvulta 1960-luvun alkuun hän soitti muiden muassa Charlie Barnetin, Count Basien, Duke Ellingtonin ja Quincy Jonesin kanssa. Kaiken kaikkiaan hän loi yli kuusikymmentä vuotta kestäneen uran, johon mahtui levytyksiä sekä leaderina että sidemanina.

Terry jatkoi uraansa J. J. Johnsonin ja Oscar Petersonin kaltaisten kuuluisuuksien kanssa. Vaikka Terryn ensisijaisena soittimena oli trumpetti, hän tuli tunnetuksi myös pionerisoivasta flyygelitorven käytöstään jazzissa. 

Terrylle myönnettiin lukuisia huomattavia tunnustuksia useissa maissa; hän sai muun muassa Grammy-palkinnon ja oli esimerkiksi Ordre des Arts et des Lettresin jäsen Ranskassa.

## Lähteet

## Aiheesta muualla

* Clark Terryn muistokirjoitus Helsingin Sanomissa 
*Video: Clark Terry & Oscar Peterson Trio, Helsinki 1965
*Äänitallenne: Oscar Peterson Trio feat. Clark Terry Kulttuuritalolla 23.3.1965 (YLE Areena)
Christian Manfredini

**Christian José Manfredini** (alun perin **Sisostri**; s. 1. toukokuuta 1975 Port Bouet, Norsunluurannikko) on norsunluurannikkolais-italialainen jalkapalloilija, joka edustaa Serie A -seura Laziota. 180 senttimetriä pitkän Manfredinin pelipaikka on keskikentän vasemmalla laidalla.

Italialainen perhe adoptoi hänet synnyinmaastaan Norsunluurannikolta, kun hän oli 5-vuotias. Hän vaihtoi myös alkuperäisen sukunimensä Sisostrin kasvattivanhempiensa nimeen Manfredini.

Manfredini debytoi Italian pääsarjassa Serie A:ssa Chievon joukkueessa, jota hän edusti vuosina 2000–02. Pelattuaan hyvän kauden 2005–06 Laziossa hänet kutsuttiin ensimmäistä kertaa Norsunluurannikon maajoukkueeseen. Toistaiseksi hän ei ole kuitenkaan päässyt kentälle maaotteluissa.
Nicolás Massú

**Nicolás Alejandro Massú Fried** (s. 10. lokakuuta 1979 Viña del Mar) on chileläinen tennispelaaja. Hän pelasi lajin ammattilaistasolla vuosina 1997–2013. Parhaimmillaan Massù oli ATP-listalla kaksinpelissä yhdeksäntenä syyskuussa 2004 ja nelinpelissä sijalla 31 heinäkuussa 2005. Massù ansaitsi urallaan palkintorahaa 4,3 miljoonaa Yhdysvaltain dollaria. Hän voitti kaksinpelissä kuusi ja nelinpelissä yhden ATP-turnauksen.

Massú edusti maataan kesäolympialaisissa Sydneyssä, Ateenassa ja Pekingissä. Pekingin olympialaisiin hän sai villin kortin. Ateenassa Massú voitti kaksi kultamitalia saman vuorokauden aikana. Nelinpelissä hän voitti kultaa Fernando Gonzálezin kanssa. Nelinpelin loppuottelu alkoi lauantaina 21. elokuuta myöhään illalla, ja kolmen tunnin ja 40 minuutin kamppailun jälkeen chileläiset voittivat Chilen ensimmäisen olympiakultamitalin. Palkintojenjako oli heti ottelun jälkeen kolmen aikaan yöllä. Sunnuntai-iltana 22. elokuuta Massú voitti kaksinpelin loppuottelun.

Massú ilmoitti uransa lopettamisesta elokuussa 2013 pitämässään lehdistötilaisuudessa.

## Lähteet
Sandra Milo

**Sandra Milo** (11. maaliskuuta 1933 Tunis, Tunisia – 29. tammikuuta 2024 Rooma) oli italialainen näyttelijä, joka on esiintynyt rooleissa muiden muassa Federico Fellinin elokuvissa *[[8½]]* (1963) ja *[[Giulietta ja viettelykset]]* (1965). Hän syntyi Tunisian pääkaupungissa Tunisissa ja voitti 1960-luvulla kaksi Nastro d'Argentoa.

## Lähteet

## Aiheesta muualla
*
Bob St. Clair

**Robert Bruce ”Bob” St. Clair** (18. helmikuuta 1931 – 20. huhtikuuta 2015) oli yhdysvaltalainen amerikkalaisen jalkapallon pelaaja. Hän syntyi San Franciscossa, Kaliforniassa, ja kuului Pro Football Hall of Fameen vuodesta 1990.

St. Clair opiskeli San Francisco’s Polytechnic High Schoolin jälkeen yliopistossa ensin San Franciscossa, sitten Tulsassa. Hän pelasi NFL-joukkue San Francisco 49ersissä vuosina 1953–1963.

St. Clair tuli valituksi Pro Bowl -tähdistöotteluun viidesti vuosina 1956 ja 1958–1961. Hänellä oli vuosina 1958–1961 virka kalifornialaisen Daly Cityn pormestarina.

## Lähteet
Johan Kjølstad

**Johan Kjølstad** (s. 9. maaliskuuta 1983 Ekne) on norjalainen maastohiihtäjä. Hän saavutti kaksi arvokisamitalia sprintissä, mutta on sittemmin siirtynyt pitkille matkoille.

Kjølstad voitti junioreiden maailmanmestaruuden vapaan hiihtotavan sprintissä Sollefteåssa helmikuussa 2003. Torinon olympialaisissa 2006 hän oli vapaalla tyylillä hiihdetyssä sprinttikilpailussa seitsemäs. Liberecin MM-hiihtojen 2009 perinteisellä hiihtotavalla käydyssä parisprintissä hän voitti Ola Vigen Hattestadin kanssa kultaa. Vapaalla tyylillä hiihdetyssä henkilökohtaisessa sprintissä hän sai Hattestadin jälkeen hopeaa. Vancouverin olympialaisissa 2010 hän oli perinteisen sprintissä yhdeksäs.

Kjølstad on voittanut maailmancupissa kaksi henkilökohtaista sprinttikilpailua: vapaalla hiihtotavalla Nové Městossa 16. tammikuuta 2005 ja perinteisellä tyylillä Kuusamossa 1. joulukuuta 2007. Lisäksi hän on ollut kaksi kertaa toinen ja kaksi kertaa kolmas. Hän on myös voittanut parisprintin Trond Iversenin kanssa Düsseldorfissa lokakuussa 2005. Kaudella 2005–2006 hän sijoittui sprintticupin kokonaispisteissä viidenneksi.

## Lähteet

*
There Will Be Blood

**There Will Be Blood** on vuonna 2007 ensi-iltansa saanut Paul Thomas Andersonin ohjaama, käsikirjoittama ja tuottama draamaelokuva. Se perustuu paikoittain Upton Sinclairin romaaniin *[[Oil!]]* vuodelta 1927. Pääosissa ovat Daniel Day-Lewis ja Paul Dano.

Elokuva kertoo ahneesta ja häikäilemättömästä öljypohatta Daniel Plainview’sta (Day-Lewis), joka taivuttelee kalifornialaiset maanomistajat myymään hänelle maansa öljynporausta varten 1900-luvun taitteessa.

Kuvaukset alkoivat New Mexicossa ja Marfassa kesäkuussa 2006 ja elokuva saatiin päätökseen elokuussa 2006. Elokuva sai ensi-iltansa Yhdysvalloissa 27. syyskuuta 2007.

Daniel Day-Lewis palkittiin roolistaan parhaan miespääosan Oscarilla, BAFTAlla, Golden Globella ja SAG-palkinnolla.

Vuonna 2016 *There Will Be Blood* äänestettiin BBC:n kyselyssä tämän vuosisadan kolmanneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Seuraavana vuonna *[[The New York Times]]in* elokuvakriitikot arvioivat sen vuosisadan siihen mennessä parhaaksi.

## Lähteet

## Aiheesta muualla
* Virallinen sivusto. 
* 
* ''There Will Be Blood'' Box Office Mojossa. 
* ''There Will Be Blood'' Rotten Tomatoesissa. 
* ''There Will Be Blood'' Metacriticissä.
Ken Venturi

**Ken Venturi** (15. toukokuuta 1931 – 17. toukokuuta 2013) oli yhdysvaltalainen golfaaja. Hän syntyi San Franciscossa, Kaliforniassa, nousi maineeseen jo 1950-luvulla ja saavutti koko PGA Tour -uransa aikana neljätoista ammattilaisvoittoa.

Venturi voitti Yhdysvaltain avoimen golfturnauksen (1964) ja pelasi vuonna 1965 Ryder Cupissa. Hänen uransa kärsi auto-onnettomuudessa koettujen lievien vammojen ja rannekanavaoireyhtymän johdosta, ja hän vetäytyi vuonna 1967.

Venturi nimettiin Sports Illustratedin ”Vuoden urheilijaksi” 1964. Pelaajauransa jälkeen hän toimi 35 vuoden ajan asiantuntijakommentaattorina CBS:n golflähetyksissä, kunnes jäi eläkkeelle vuonna 2002. Hänestä tuli toukokuussa 2013 World Golf Hall of Famen jäsen, vain vajaat kaksi viikkoa ennen kuolemaansa.

## Lähteet